text: Stigning i tyveri af skrot
  12 juli 2010 kl. 06.08
  Prisen på skrot er steget det seneste år. Det samme er antallet af anmeldte tyverier af skrot.
  Der er det seneste år sket en stigning i anmeldelser af tyveri af skrot. I det første halvår af 2009 blev der anmeldt syv skrottyverier til Sydøstjyllands Politi - i samme periode i år er der anmeldt 46 tyverier af skrot.
  - Så noget kunne tyde på, at der er en sammenhæng mellem pris og tyverier, siger politiinspektør Benny Tollestrup fra Sydøstjyllands Politi til P4 Trekanten.
  - Når vi kigger på kriminalitetsmønsteret, så er der ikke andre forklaringer end, at det her er blevet mere værdifuldt, og dermed er der også en større fortjeneste ved de her skrottyverier, siger han.
  